

Republika e Kosovës

Republika Kosova - Republic of Kosovo

*Qeveria - Vlada - Government*

**MINISTRIA E DREJTËSISË**

**MINISTARSTVO PRAVDE /MINISTRY OF JUSTICE**

**RAPORT KONSULTIMI**

**PËR KONCEPT DOKUMENTIN PËR ÇЁSHTJEN E PASURISЁ SЁ FITUAR NЁ MЁNYRЁ TЁ PAJUSTIFIKUESHME**

2021

**Hyrje**

Koncept Dokumenti për çështjen e pasurisë se fituar në mënyrë tё pajustifikueshme ka adresuar përpjekjet që të parandalojë pasurinë e fituar me kryerjen e veprave penale. Pasuria e fituar me kryerjen e veprave penale është nxitës kryesor i kriminalitetit. Kjo pasuri i siguron kryesve të veprave penale burime të mëtejme për të vazhduar aktivitetet e tyre të paligjshme, veçanërisht kur bëhet fjalë për krimin e organizuar dhe korrupsionin ku sfondi i konsiderueshëm ekonomik është thelbësor për funksionimin e rrjeteve kriminale.

Koncept dokumenti ka trajtuar tri (3) opsione: Opsioni *status quo (pa asnjë ndryshim)*, 2) *opsioni i përmirësimit të zbatimit të kornizës aktuale ligjore pa ndryshime* dhe 3) *Opsioni i miratimit të ligjit të ri i cili mundëson realizimin e konfiskimit të pasurisë së përfituar në mënyrë të pajustifikueshme edhe në mungesë të një aktgjykimi dënues.*

Pjesë e grupit punues për hartimin e këtij Koncept dokumentit kanë qenë përfaqësues të departamenteve përkatëse të Ministrisë së Drejtësisë, institucioneve tjera relevante, përfaqësues të shoqërisë civile dhe qytetarë.

Koncept Dokumenti i është nënshtruar procesit të konsultimit paraprak me institucionet relevante dhe konsultimeve me publikun.

Të gjithë qytetarëve të Republikës së Kosovës, grupeve të interesit apo palëve të tjera i’u është ofruar mundësia për të dhënë komente rreth Koncept Dokumentit. Procesi i konsultimit për Koncept Dokumentit është bërë ne pajtim të plotë me Rregulloren Nr.05/2016 për standardet minimale për procesin e konsultimit publik.

**Ecuria e procesit të konsultimit**

Koncept Dokumenti për çështjen e pasurisë se fituar në mënyrë tё pajustifikueshme, është publikuar për konsultim me publikun në platformën elektronike për konsultimet me datë 27 maj 2020 dhe ka qenë i hapur për komente deri me datë 17 qershor 2020. Sipas Rregullores për standardet minimale të konsultimit publik, draft koncept dokumenti në fjalë është publikuar.

|  |  |  |
| --- | --- | --- |
| Metodat e Konsultimit | Datat/kohëzgjatja | Numri i pjesëmarrësve/kontribuesve |
| 1. Konsultimet me shkrim / në mënyrë elektronike; | 15 ditë pune | Kontribues - 2 |
| 1. Publikimi në ueb faqe/Platforma elektronike | 15 ditë pune | Kontribues - 3 |

**Përmbledhje e kontributeve të pranuara gjatë procesit të konsultimit**

Kontributet për këtë Koncept Dokumentin janë dhënë kryesisht gjatë takimeve me palët e interesit, qoftë nga institucionet e përfshira në grupin punues, si dhe nga përfaqësues të shoqërisë civile apo të tjerë.

Gjatë konsultimit paraprak janë dhënë më shumë komente, të cilat janë trajtuar nga grupi punues. Ndërsa, gjatë procesit të konsultimit publik, janë pranuar gjithsej 6 komente, prej të cilave 1 është pranuar, 3 nuk janë pranuar, 2 pjesërisht janë pranuar dhe adresuar në Koncept Dokument si relevante për temat e shqyrtuara.

Të gjitha kontributet e pranuara janë shqyrtuar veç e veç, ndërsa raporti i detajuar për komentet e pranuara, kontribuesit dhe statusin e kontributeve janë paraqitur në formë të plotë ne shtojcën nr. 1 të këtij raporti.

Përveç kontributeve në takime, kontribute me shkrim janë dhënë gjithashtu përmes komunikimit të drejtpërdrejtë nga ana e palëve të interesit.

**Hapat e ardhshëm**

Koncept Dokumenti për çështjen e pasurisë se fituar në mënyrë tё pajustifikueshme , është miratuar me 13 prill 2021 nga Qeveria.

Shtojca – tabela e detajuar me informatat për kontribuesit, arsyetimet për përgjigjet e pranuara dhe të refuzuara.

|  |  |  |  |  |
| --- | --- | --- | --- | --- |
| **Koncept Dokumenti për çështjen e pasurisë së fituar në mënyrë të pajustifikueshme**  **TEMAT E KONSULTIMIT DHE SHQYRTIMI I OPCIONEVE** | | | |  |
| **Temat e konsultimit** | **Komentet** | **Kush ka komentuar** | **Statusi i Komenteve**  **- pranuar, pjesërisht pranuar, nuk është pranuar** | **Komente (komentimi për pranimin pjesërisht dhe mos pranimit te komenteve është i detyrueshëm)** |
| **TEMA 1:**  Pjesa hyrëse | **Harmonizimi i legjislacionit me dispozitat e ligjeve tjera** | ZBE **MSHL** | Është pranuar | Janë marr parasysh dispozitat tjera aktuale që e rregullojnë konfiskimin |
| **Tema 2 :** | Konsiderimi i konfiskimit civil si mjet i fundit | ZBE- MSHL | Nuk është pranuar | Është orientimi dhe prioritet politik për konfiskimin civil |
| **Tema 3:** | Organet përgjegjëse | ZBE-MSHL | Nuk është pranuar | Është orientimi dhe prioritet politik për konfiskimin civil |
| Barra e provës | ZBE-MSHL | Është pranuar pjesërisht |  |
| **Tema:** | Opsionet | IKD | Nuk është pranuar | Opsioni i rekomanduar është orientim dhe prioritet politik për konfiskimin civil |
| **Tema:** | Komente të përgjithshme për fushën e konfiskimit | Besim Parduzi | Nuk janë pranuar | Është orientimi dhe prioritet politik për konfiskimin civil |